Държавен вестник, бр. 28, 2006 г., стр. 54

С Т Р .  54
Д Ъ Р Ж А В Е Н   В Е С Т Н И К
Б Р О Й  28
4. се прилага ефикасен епизоотичен конт-
рол над инфлуенцата и Нюкясълската болест
по птиците;
5. има одобрена национална референтна ла-
боратория за диагностика на инфлуенца и Ню-
касълска болест по птиците.
(2) Вносът на птици и яйца за люпене по
ал. 1 е допустим, ако:
1. до внасянето да са отглеждани без прекъс-
ване на територията на третата страна най-
малко 6 седмици;
2. са отглеждани в съответствие със здравни
изисквания на Европейската комисия; изиск-
ванията се различават в зависимост от вида или
категорията на птиците;
3. са отглеждани в съответствие с изисква-
нията на раздел II.
(3) Националната ветеринарномедицинска
служба спира внасянето от трета страна само
на определени видове птици и яйца за люпене,
когато в страната на произход е възникнала
болест, характерна само за този вид птици и
яйца от тях.
(4) След внасянето птиците по ал. 1 се от-
глеждат изолирано в птицевъдния обект или в
карантинна база за период най-малко 6 седми-
ци, но не повече от два месеца. По време на
карантината упълномощен ветеринарен лекар
провежда клиничен преглед на птиците и ако е
необходимо, взима проби за лабораторно изс-
ледване. Карантинният период може да бъде
удължен при съмнение за наличие на инфлуен-
ца и Нюкасълска болест по птиците.
(5) След внасянето яйцата за люпене по ал. 1
и птиците, излюпени от тях, се отглеждат изо-
лирано в птицевъдния обект или в карантинна
база за период от най-малко 3 седмици и не
повече от два месеца. По време на карантината
упълномощен ветеринарен лекар провежда
клиничен преглед на птиците и ако е необходи-
мо, взима проби за лабораторно изследване.
(6) При внасянето от трети страни на птици
и яйца за люпене се спазват и изискванията на
издадена на основание чл. 70 от Закона за ве-
теринарномедицинската дейност наредба за
изискванията за извършване на проверки на
животни, зародишни продукти, странични жи-
вотински продукти и продукти, получени от
тях, при обмен между Република България и
държавите членки.
Чл. 25. (1) При внасянето от трети страни на
птици и яйца за люпене пратките се придружа-
ват от ветеринарен сертификат (приложение
№ 5), издаден от официален ветеринарен лекар
на страната на произход.
(2) Сертификатът по ал. 1:
1. се издава в деня на натоварването на пти-
ците или яйцата за люпене;
2. се съставя на официалния език или езици
на държавата членка по местоназначение (дес-
тинация) и на езиците на държавата членка, на
територията на която се извършва граничната
проверка, или се прудружава от легализиран пре-
вод на този или тези езици.
3. придружава пратката в оригинал;
4. удостоверява, че птиците и яйцата за лю-
пене отговарят на изискванията по тази на-
редба;
5. е валиден за срок 5 дни от деня на издава-
нето му;
6. се състои се от:
а) една страница;
б) две или повече страници, които са част от
единен неделим документ;
в) поредица от страници, номерирани така,
че да показват конкретна страница от опреде-
лена поредица (например “страница 2 от общо
4 страници”);
7. е предназначен за един получател;
8. се подпечатва и подписва с цвят, различен
от този на печатния текст на сертификата.
Чл. 26. Националната ветеринарномедицин-
ска служба забранява внасянето на птици и яйца
за люпене от трети страни, когато:
1. пратката произхожда от трета страна, не-
включена в списъка по чл. 23, ал. 1;
2. има съмнение за заразяване на пратката;
3. не са спазени изискванията по тази на-
редба;
4. сертификатът, придружаващ доставката,
не отговаря на изискванията по чл. 25.
Чл. 27. (1) Птиците, предназначени за кла-
не, се транспортират директно до кланицата,
посочена във ветеринарния сертификат.
(2) При съмнение за болест по птиците, пред-
назначени за клане, НВМС може да промени
кланицата или срока за клане, посочени във
ветеринарния сертификат.
Чл. 28. (1) При възникване и/или разпрост-
ранение на заразна болест в трета страна НВМС
забранява внасянето на птици и яйца за люпе-
не, идващи директно от тази страна или инди-
ректно през територията на държава членка.
(2) Националната ветеринарномедицинска
служба уведомява държавата членка и Евро-
пейската комисия за наложената забрана, не-
йното отменяне, както и за всички други пред-
приети мерки. Предприетите мерки се одобря-
ват от Европейската комисия.
Раздел V
Изисквания към птицевъдните обекти, от ко-
ито произхождат птиците и яйцата за люпене
за придвижване и транспортиране между Ре-
публика България и държавите членки
Чл. 29. (1) За придвижване и транспорти-
ране между Република България и държавите
членки птиците и яйцата за люпене е необхо-
димо да произхождат от птицевъден обект, в
който:
1. сградите, съоръженията и оборудването
отговарят на условията по чл. 30;